— 95 — 



— « FFetes les devaunt moy venir, 

 «Je les feray trestouz mentir! » 



Kant il furent à li venu , 

 Merlyn les ad aresonné touz : 



— «Dites, vous ke alet jugaunt 

 «Ke, par ma char ou par moun sank, 

 «Serra le ovraigne durable, 



« Et au roy nunciet celé fable; 



«Dites moy par unt si estutet 



«Ke la overayne ester ne putet? 



«Dites le moy apertement; 



«Quey est desouz le fondement?» 



Et cil en peés touz esturent, 



Ke de reyn respoundre ne surent. 



Adounc dist Merlyn à Vortiger : 



« Sire, ore sachet le de veyr 



« Ke fouz sunt et perdy unt sens 



« Trestouz vos astronomyens , 



« Ke ensi unt sorti ' de moun saunk ; 



« Ke reyn ne sewent del estaink 



«Ky est desouz le fondement; 



«FFetes enfouyer 2 erraument 3 ; 



« Là desouz porras trov'er 



« Une ewe currant redde et plener 4 . 



Le roy ky'de ço avoyt desyr 

 Hastivement fîst là fouyr. 

 Taunt parfund se sunt aie 

 Ke une ewe unt tost trové. 

 Le rey se prist à merveller; 

 Merlin comaunde à espucher 

 Le ewe tôt horis 5 del estaunk; 

 Et homme le fist einsy meintenaunt. 



Quant le ewe fu tut espuché, 



Une père trouvent grosse et quarré. 



Adounc dist Merlyn au roy : 



« Sire , enlendet ore à moy, 



« Volet saver fiers merveyles 



«De deus dragouns e de lour batayles? 



«Taunt combatunt per nut ensemble 



1 Disposé. 



2 Creuser. 



3 Vite. 



* Rapide et abondante. 



* Toute bors. 



